Нобэ
Метрологием и дунейпсо махуэщ. 1875 гъэм Париж къыщащтащ метр, литр, килограмм пщалъэхэр.
1939 гъэм «КъБР-м и цIыхубэ артист», «КъБР-м гъуазджэхэмкIэ щIыхь зиIэ и лэжьакIуэ», «КъБР-м щIыхь зиIэ и егъэджакIуэ» цIэ лъапIэхэр ягъэуващ.
Тхыдэ щIэныгъэхэм я доктор, профессор, УФ-м щIэныгъэхэмкIэ щIыхь зиIэ и лэжьакIуэ Гугу Рэшад къызэралъхурэ илъэс 87-рэ ирокъу.
Физико-математикэ щIэныгъэхэм я доктор, КъБКъУ-м и профессор, КъБР-м щIэныгъэхэмкIэ щIыхь зиIэ и лэжьакIуэ ЖьэкIэмыхъу Мусэбий и ныбжьыр илъэс 79-рэ ирокъу.
УсакIуэ, тхакIуэ, КъБР-м щэнхабзэмкIэ щIыхь зиIэ и лэжьакIуэ Хьэх Сэфарбий и ныбжьыр илъэс 76-рэ ирокъу.
Адыгэ Республикэм и санитар дохутыр нэхъыщхьэ, медицинэ щIэныгъэхэм я доктор, АКъУ-м и профессор, ЩIДАА-м и академик Ачырэ Аслъэн и ныбжьыр илъэс 66-рэ ирокъу.
«Къэбэрдей-Балъкъэр» ГТРК-м и радиом и адыгэбзэ нэтынхэм я редактор нэхъыщхьэ Тэтрокъуэ Астемыр и ныбжьыр илъэс 59-рэ ирокъу.
«Черкес хэку» газетым жэуап зыхь и секретарь Абидокъуэ Люсанэ къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэшх къыщешхынущ. Хуабэр махуэм градус 18 — 21-рэ, жэщым градус 14 — 17 щыхъунущ.
